iraklixyz/georgian-wikipedia-cleaned huggingface dataset:
ერაყის დემოგრაფია

სტატია ეხება ერაყის მოსახლეობის ისეთ დემოგრაფიულ მონაცემებს როგორიცაა: მოსახლეობის სიმჭიდროვე, ეთნიკური შემადგენლობა, განათლების დონე, ჯანმრთელობა, ეკონომიკური მდგომარეობა, რელიგიური კუთვნილება და სხვა.

2014 წლის ივლისის მონაცემებით ქვეყნის მოსახლეობა შეადგენს 32 585 692 ადამიანს. მათ შორის უმეტესობა (75-80 %) არაბია, სიდიდით მეორე ეთნიკური ჯგუფია ქურთები (15-20 %), არიან ასევე სხვა მცირე რიცხოვანი ეთნიკური ჯგუფებიც (5 %). მოსახლეობის 99% მუსლიმია, 0.% ქრისტიანი, ხოლო 0.2 % სხვა აღმსარებლობის.

გაეროს სტატისტიკური მონაცემები
ეთნიკური და რელიგიური ჯგუფები
ერაყის ძირითად ეთნიკურ ჯგუფს წარმოადგენენ ერაყელი არაბები. ისინი მოსახლეობის 2/3 შეადგენენ და ძველი მესოპოტამიელების შთამომავლებად მიიჩნევიან. ერაყელი ანუ მესოპოტამიელი არაბები საუბრობენ მესოპოტამიურ არაბულად.

ერაყელი არაბები (მათ შორის: პალესტინელები, ჭაობის არაბები, ბედუინები და სხვა არაბული ჯგუფები) შეადგენენ ქვეყნის მთლიანი მოსახლეობის 75-80 %-ს. ქურთები (მათ შორის: ფეილის ქურთები, ეზიდები, შაბაკები და კაკაები) შეადგენენ ქვეყნის მთლიანი მოსახლეობის დაახლოებით 15-20 %-ს. ასევე არიან შედარებით მცირე რიცხოვანი ეთნიკური ჯგუფები: თურქულენოვანი ხალხები - 5 %, ასურელები - 2 %, სხვა (სომხები, ჩერქეზები, ერაყელი აჯამები, მანდეიები, საბიები, ბაჰაისტები, აფრო-ერაყელები და დომები) - 1 %.

დემოგრაფიული მონაცემები
ასაკობრივი სტრუქტურა
0-14 წელი: 37.6 % (კაცი 5 959 562/ ქალი 5 751 970)
15-64 წელი: 59.3 % (კაცი 9 355 176/ ქალი 9 094 953)
65 წელი და ზევით: 3 % (კაცი 376 700; ქალი 423 295) (2006 წელი.)

საშუალო ასაკი
სულ: 21.3 წლის
კაცი: 21.2 წლის
ქალი: 21.4 წლის (2013 წელი.)

მოსახლეობის ზრდის მაჩვენებელი
2.23% (2014 წელი.)

ჯანდაცვის ხარჯი
მშპ-ს 8.4% (2011)
აჰანეითი

აჰანეითი (აჰა-ნეით) — ძველი ეგვიპტელი ქალი, რომელიც ცხოვრობდა, პირველი დინასტიის დროს. აჰანეითს სახელი ქალღმერთ ნეითის პატივსაცემად დაარქვეს. აჰანეითი დაკრძალულია პირველი დინასტიის ფარაონ ჯეტისთან ერთად უმ ელ-ქააბში. სამარხს საფლავი ზი ეწოდება, სწორედ ამ სამარხში არის სტელა, რომელზეც დატანილია აჰანეითის სახელი. სტელას იუსი 14268 ეწოდება. მეორე დინასტიის მმართველობის დაწყებამდე ეგვიპტეში არსებობდა ტრადიცია, რომლის მიხედვითაც სამეფო ოჯახის ზოგიერთი წევრი ფარაონთან ერთად, ერთ სამარხში იკრძალებოდა, რათა მმართველს იმ ქვეყნადაც გაჰყოლოდნენ. აქედან გამომდინარე არსებობს მოსაზრებები (ვერსია), რომ აჰანეითი შესაძლოა ყოფილიყო ფარაონ ჯეტის მეუღლე, ან სამეფო ოჯახთან დაკავშირებული პირი. მწირი ინფორმაციის გამო, დანამდვილებით უცნობია თუ ვინ იყო აჰანეითი.
დალამანი

დალამანი — ქალაქი სამხრეთ-დასავლეთ თურქეთში, ეგეოსის რეგიონში, მუღლის პროვინციის ერთ-ერთი საკურორტო ქალაქი. მდებარეობს ეგეოსის ზღვის სანაპიროზე. მუღლის პროვინციაში მდებარე თითქმის ყველა ქალაქი საკურორტოა და არც დალამანია გამონაკლისი. მდებარეობს 10 მეტრზე ზღვის დონიდან. 2012 წლის აღწერის მონაცემებით, მისმა მოსახლეობამ 24 807 ადამიანი შეადგინა. თუმცა, ზაფხულში ქალაქის მოსახლეობაზე მეტი ტურისტი ჩადის დალამანში. დალამანს აქვს მერია და მისი მერი არის მუჰამედ შაშმაზი. ქალაქ დალამანის ფართობი 621.86 კმ²-ია. დალამანში მდებარეობს თურქეთში ცნობილი „დალამანის აეროპორტი“. ტურიზმის გარდა, დალამანში ეკონიმიკის მნიშვნელოვანი დარგია სოფლის მეურნეობა, რადგან ქალაქში არის ძალიან ნაყოფიერი მიწა.

დალამანს სამხრეთ-დასავლეთით ეგეოსის ზღვა ესაზღვრება. სამხრეთით მას ქალაქი ფეთჰიე ესაზღვრება, დასავლეთით — ორთაჯა, ხოლო ჩრდილოეთით — ქიოჩეგიზი. ამას გარდა, ქალაქ დალამანს აღმოსავლეთით დენიზლის პროვინცია ესაზღვრება.
ბაღდადის მუჰაფაზა

ბაღდადის მუჰაფაზა, იგივე ბაღდადის პროვინცია — ერთ-ერთი ერაყის 18 მუჰაფაზიდან. აქ მდებარეობს პროვინციისა და მთლიანად ქვეყნის დედაქალაქი ბაღდადი. დედაქალაქთან ერთად ის მოიცავს თაჯის, ჰუსეინის მაჰმუდის, ალ ტარმისა და აბუ ღარიბის რაიონები. მუჰაფაზა 4 555 კმ²-ზეა განფენილი და 2012 წლის მონაცემებით მასში 9 500 000 ადამიანი ცხოვრობს. ბაღდადის მუჰაფაზა ყველაზე პატარა ზომისაა პროვინციებს შორის, თუმცა ყველაზე მეტად დასახლებულია. ბაღდადის მუჰაფაზა ქვეყნის სხვა ნაწილებთან შედარებით, მეტად კეთილმოწყობილი და განვითარებულია.
ვაჟა-ფშაველას ბიბლიოგრაფია

აქ წარმოდგენილია ვაჟა-ფშაველას ბიბლიოგრაფია.

დრამები 6 ერთეული.
პოემები 42 ერთეული.
მოთხრობები 102 ერთეული.
ლექსები 472 ერთეული.
წერილები 101 ერთეული.
კორესპონდენციები 23 ერთეული.

დრამები
სცენები (ფშავლების ცხოვრებიდამ) — 1889 წ.
სცენები (სცენა ხევსურეთში) — 1889 წ.
ტყის კომედია — 1911 წ.
სცენა მთაში — 1889 წ.
მოკვეთილი — 1894 წ.
ნაკვესები — 1886-1908 წ.

პოემები
ალუდა ქეთელაური
ანნა-ბულბული
ახუნდი
ბახტრიონი
ბრძენი ვირი
გველის-მჭამელი
გიგლია
გოგოთურ და აფშინა
დაჩაგრული მესტვირე
დაწყვეტილი ჩონგურის სიმები
დაჭრილი ვეფხვი
დედა-შვილები

ეთერი
ერთის სიყვარულის ამბავი
თეთრო გიორგი, შვილი რა მიყავ?
(თუ ვინმე მოდის)
ივანე კოტორაშვილის ამბავი
ილო
კაცი მართალი
კოპალა
მამიდის დანაბარები
მანდილი
მეჯლისი ლომისა
მთათა ერთობა
მონადირე

მოხუცის ნათქვამი
ნანგრევთა შორის
ნახევარ-წიწილა
საშობაო ამბავი
სვინიდისი
სისხლის ძიება
სიტყვა
სტუმარ-მასპინძელი
სულა და კურდღელა
სული ობლისა
უიღბლო იღბლიანი
ქართული ქორწილი
ღილა და კვირისა

ცოლი ანუ ჩემი თავგადასავალი
ძაღლიკა ხიმიკაური
ხის ბეჭი
ჰაოს და ქართლოს

მოთხრობები
ავტობიოგრაფია ურიადნიკისა
ამირანის ხმალი
ამოდის ნათდება
არწივი
ახალი წელი ფშავში
ბაგრატ ზახარიჩის სიკვდილი
ბათურის ხმალი
ბერდიხა
ბერიძე გაუტეხელი
ბუნების მგოსნები
ბუნების წიაღზე
გაველდა ცხვარი!
გასამართლებული ჩიბუხი
გველი
გოგრა
გოჩი
გუგული
დათვი
დათვი (ზღაპარი)
დარეჯანი
დედამიწამ რა სთქვა
დიდებული საჩუქარი
დროშა
დღეს ვიცინი
ერემ-სერემ-სურემიანი
ერთგული მეგობარი
ერთი უყურეთ ტყესა-და!
ეშმაკი
ვერხვი
ზაფხულის სიზმრები
ია
ირემი
კაკალი
კლდემ მხოლოდ ერთხელ სთქვა
კლდე მტირალი
კლდე სალი

კოდალა
კურდღელი (მონადირის ნაამბობი)
კურდღელი (პატარა მოთხრობა)
ლექსოს სამწყემსო
ლმობიერი მონადირე და ირმის გონიერება
მამაცი
მგელი
მელია-კუდიგძელია
მელია-სერეფენია
მთანი მაღალნი
მთიელის უბედურება
მთის წყარო
მოგონება
მოჩვენება (1893)
მოჩვენება (1897)
მუცელა
მწყერი
ნადირთა პატრონი
ნაპრალნი
ორაგულის ცხოვრება
ორი ამბავი მეფე ერეკლეზე მთაში დარჩენილი
ოცნება
ოჰ, რა კარგი ხარ, ოცნებავ ტკბილო!
პაპას მსოფლიო ფიქრები
პატარა მწყემსის ფიქრები
ჟოლი
როგორ გაჩნდენ ბუები ქვეყანაზედ?
სააღდგომოდ
საახალწლო სიზმარი
საახალწლო სიზმრები

სათაგური
საშობაო მოთხრობა
საჩივარი
საწყალი ჩხიკვი
სვავი
სიზმარი ობლისა
სოფლის სურათები
სურათები
სურათი ფშავლის ცხოვრებიდამ
ტრედები
ტყე ტიროდა
უსურვაზის დასჯა
უძლური ვირი
უძმოს-ძმა
ფესვები
ფშაველი და მისი წუთისოფელი
ქართველი კაცი, ღვინის ქვევრი და ბოჩკა
ქუდოვანი
ქუჩი
ყორანი
შალვას ნანახი ხატი
შეყვარებული
შვლის ნუკრის ნაამბობი
შთაბეჭდილებანი
შობის წინა-ღამე ტყეში

ჩემი მოგზაურობა ერემ-სერემ სურემიანეთში
ჩემი შავარდენი
ჩვენი მამალი
ჩვენი სოფელი
ჩხიკვთა ქორწილი
ცრუპენტელა აღმზრდელი
ძაღლმა ციკანი მოიგო
წისქვილი
წიფლისჩიტა
ხმელი წიფელი
ხოლერამ მიშველა
კოლო ტურე

კოლო ტურე (დ. 19 მარტი, 1981) — კოტ-დ'ივუარელი ფეხბურთელი, მცველი. მისი ძმა იაია ასევე გამოჩენილი ფეხბურთელია.

კარიერა
ტურეს კარიერა კოტ-დ'ივუარულ კლუბ „ასეკ მიმისასში“ დაიწყო. 2002 წელს კოლო ინგლისში გადაბარგდა და „არსენალს“ შეუერთდა ამ კლუბს უკავშირდება მისი კარიერის საუკეთესო წლები. 2009 წელს „სიტიში“ გადადის, სადაც ძმასთან ერთად თამაშობდა, 2013 წელს კი კარიერას „ლივერპულში“ აგრძელებს.

მიღწევები
კოტ-დ'ივუარის ჩემპიონატი: 2001,2002
კოტ-დ'ივუარის სუპერთასი: 1999
ინგლისის პრემიერლიგა: 2003-2004; 2011-2012
 თასი: 2002-2003; 2004-2005; 2010-2011
 : 2002; 2004; 2012
ჩემპიონთა ლიგა: 2005-2006(მეორე ადგილი)
ოთხმოცი ათასი კილომეტრი წყალქვეშ

„80 000 კილომეტრი წყალქვეშ“, ორიგინალური დასახელებაა „20 000 ლიე წყალქვეშ“ — ფრანგი მწერლის, ჟიულ ვერნის სათავგადასავლო ჟანრის რომანი, რომელიც პირველად 1870 წელს გამოიცა.

სიუჟეტი
ზღვაში გამოჩნდება რვაფეხას მსგავსი, მაგრამ მასზე რამდენიმეჯერ დიდი არსება, რომელიც რამდენიმე გემს გაანადგურებს. იგი წყლის ურჩხული ჰგონიათ და მის მოსაკლავად ყველაფერს აკეთებენ. მის გასანადგურებლად აგზავნიან გემ „აბრაამ ლინკოლნს“. ამ გემზე არის ბუნებისმეტყველების პროფესორი თავის რამდენიმე თანამგზავრთან ერთად. ისინი მოხვდებიან ამ რვაფეხის მსგავს არსებაზე. სინამდვილეში, იგი არაა წყალქვეშა ურჩხული. ის გემია, რომელსაც „ნაუტილუსი“ ეწოდება. ეს გემი ყველასათვის კარგად ცნობილ კაპიტან ნემოს ეკუთვნის. ის ტყვეობაში ამყოფებს პროფესორ არონაკსსა და მის მეგობრებს და ეუბნება, რომ ვერასოდეს მოახერხებენ „ნაუტილუსიდან“ გაღწევას.

რომანში ბრწყინვალედაა აღწერილი წყალქვეშა სამყარო. პროფესორი არონაკსი თითქმის მსოფლიოში მდებარე ყველა ოკეანესა თუ ზღვას შემოივლის. მას ძალიან მოეწონება ეს ყველაფერი, თუმცა მაინც სურს, რომ ხმელეთზე მოახერხოს დაბრუნება და ამისათვის მუდამ გეგმებს აწყობს.

საბოლოოდ, იგი და მისი მეგობრები მოახერხებენ „ნაუტილუსიდან“ დაღწევას, როცა გემი განადგურდება. ნაუტილუსს მთლიანად ზღვა შთანთქავს, ხოლო კაპიტანი ნემოს ბედი ბუნებისმეტყველების პროფესორისთვის უცნობი რჩება. 80 000 კილომეტრი წყალქვეშის გაგრძელებაა რომანი საიდუმლო კუნძული, რომელშიც კაპიტანი ნემოს ისტორია გრძელდება.
მუჰამედ ნაჯიბ ალ-რუბაი

მუჰამედ ნაჯიბ ალ-რუბაი (; დ. 1904, ბაღდადი, ოსმალეთის ერაყი — გ. 1965, ბაღდადი, ერაყი) — ერაყის სახელმწიფო მოღვაწე. 1958-1963 წლებში ერაყის პრეზიდენტი. თანამდებობა დატოვა სახელმწიფო გადატრიალების შედეგად.

დაიბადა 1904 წელს ოსმალეთის ერაყში. 1958 წელს აბდ ალ-ქარიმ კასიმთან ერთად მონაწილეობდა ერაყის რევოლუციაში. მუჰამედ ნაჯიბი გახდა ერაყის პრეზიდენტი, ხოლო კასიმმა დაიკავა პრემიერ-მინისტრის თანამდებობა. 1963 წლის სამხედრო გადატრიალების დროს კასიმი მოკლეს, ხოლო ნაჯიბი გადადგა.

გარდაიცვალა 1965 წელს.
ჯოვანი დოს სანტოსი

ჯოვანი დოს სანტოს რამირესი (; დ. 11 მაისი, 1989, მონტერეი) — მექსიკელი ფეხბურთელი, თამაშობდა შემტევი ნახევარმცველის პოზიციაზე.

კარიერა
დოს სანტოსი „ბარსელონას“ საფეხბურთო ადკადემიის აღზრდილია, მაგრამ ამ კლუბში ფეხი ვერ მოიკიდა და მხოლოდ ერთი სეზონი იასპარეზა. გამოძახებული იყო ეროვნულ ნაკრებში მსოფლიოს 2010 და 2014 წლების ჩემპიონატებზე.

2007–2018 წლებში მექსიკის ეროვნული ნაკრების შემადგენლობაში ჩატარებულ 106 შეხვედრაში 19 გოლი გაიტანა.

სანაკრებო სტატისტიკა
ანბარის მუჰაფაზა

ანბარის მუჰაფაზა, იგივე ანბარის (ალ ანბარის) პროვინცია — ფართობით ერაყის უდიდესი მუჰაფაზა, ქვეყნის 18 მუჰაფაზიდან. განფენილია 138 501 კმ²-ზე და მოიცავს ერაყის ტერიტორიის დასავლეთ ნაწილს. ესაზღვრება სირიას, იორდანიასა და საუდის არაბეთს. მუჰაფაზის დედაქალაქია რამადი. მასთან ერთად მისი უდიდესი ქალაქებია ფალუჯაჰი და ჰადითა. 2011 წლის მონაცემებით მუჰაფაზაში 1 561 407 ადამიანი ცხოვრობს.

1962 წელს ძველი სახელი დულამის მუჰაფაზა შეიცვალა რამანდის მუჰაფაზით, ხოლო 1976 წელს სახელი კიდევ ერთხელ გადაერქვა და დღევანდელი ეწოდა.

2015 წლიდან ანბარის მუჰაფაზა ოკუპირებულია ერაყისა და ლევანტის ისლამური სახელმწიფოს მიერ.
ბაბილის მუჰაფაზა

ბაბილის მუჰაფაზა იგივე ბაბილის პროვინცია — ერაყის ერთ-ერთი მუჰაფაზა, ქვეყნის 18 მუჰაფაზიდან. მდებარეობს ქვეყნის სამხრეთ ნაწილში. მოიცავს 4 რაიონს. მუჰაფაზას ადმინისტრაციული ცენტრი არის ქალაქი ჰილა. მუჰაფაზის ფართობი 5 603 კმ²-ია. 2014 წლის აღწერის მონაცემებით, ბაბილის პროვინციის მოსახლეობა 2,000,000 ადამიანს შეადგენდა. აქედან 600 000-მდე ადამიანი ადმინისტრაციულ ცენტრ ქალაქ ჰილაში ცხოვრობს. 2013 წლის 20 აპრილიდან დღემდე, ბაბილის მუჰაფაზის გუბერნატორი არის სადიქ მადლოოლ ჰამად იასიმი. მუჰაფაზის მოსახლეობის უდიდესი ნაწილი არის მუსლიმი.

ბაბილის ისტორიული სახელია ბაბილონი. ამ სახელით მას დღესაც მოიხსენიებენ. იგი იყო ისტორიული ბაბილონეთის დედაქალაქი.
მუკუზანი (ღვინო)

მუკუზანი — კახეთის მხარეში, მუკუზანში მოყვანილი საფერავისგან დამზადებული ადგილწარმოშობის დასახელების, კონტროლირე­ბადი უმაღლესი ხარისხის წითელი მშრალი ღვინო. მუკუზანი ძველდება მუხის კასრში სულ ცოტა 3 წელი, მაშინ როცა ქინძმარაული ორი წელი, ხოლო საფერავი მხოლოდ ერთი.

მუკუზანი გამოირჩევა მუქი წითელი ფერით, სურნელში იგრძნობა მუხისა და კენკროვანის ტონები. მუკუზანს უხდება ტრადიციული ქართული ტკბილეული და შემწვარი ხორცის კერძები.

ალკოჰოლის შემცველობა უნდა იყოს 10,5-12,5 % და ტიტრული მჟავიანობა 6,0-7,0 %. მუკუზანი იწარმოება 1888 წლიდან.

მუკუზანი მიიჩნევა საფერავისგან ნაწარმოებ საუკეთესო მშრალ ღვინოდ. აქვს მრავალი საერთაშორისო მედალი.
ბასრის მუჰაფაზა

ბასრის მუჰაფაზა იგივე ბასრის (ალ ბასრის) პროვინცია — ერაყის ერთ-ერთი მუჰაფაზა ქვეყნის 18 მუჰაფაზიდან. მდებარეობს მის სამხრეთ-აღმოსავლეთ ნაწილში. ადმინისტრაციული ცენტრი ქალაქი ბასრა. მუჰაფაზა მოიცავს 7 რაიონს. მას აღმოსავლეთით ირანი ესაზღვრება, ხოლო სამხრეთით — ქუვეითი. მისი ფართობი 19 070 კმ²-ია. პროვინციის ერთ-ერთი ქალაქი, ფაო მდებარეობს სპარსეთის ყურის სანაპიროზე. 2011 წლის აღწერის მონაცემებით, ბასრის მუჰაფაზის მოსახლეობამ 4 700 000 ადამიანი შეადგინა, საიდანაც დაახლ. 2 300 000 ქალაქ ბასრაში ცხოვრობს. ქალაქი ბასრა არის სიდიდით მეორე ქალაქი ერაყში დედაქალაქ ბაღდადის შემდეგ და ქვეყნის მთავარი საპორტო ქალაქი. ბასრის მუჰაფაზის გუბერნატორი არის მაჯიდ ალ ნასრავი. მუჰაფაზის ფართობით უდიდესი ქალაქი არის ზუბაირი (ალ-ზუბაირი). ბასრის პროვინციაში მცხოვრებთა უდიდესი ნაწილი არის მუსლიმი.

ბასრა დიდი ხნის განმავლობაში იმყოფებოდა ოსმალეთის იმპერიის შემადგენლობაში. 1920 წელს, მას შემდეგ, რაც ოსმალეთის იმპერია დაიშალა მისი რამდენიმე პროვინცია ბრიტანეთის იმპერიამ მიიღო, მათ შორის ბასრაც. 1932 წელს ბასრა ბრიტანეთისაგან გათავისუფლდა და შევიდა ახლადჩამოყალიბებულ ერაყის სამეფოს შემადგენლობაში.
დიიალის მუჰაფაზა

დიიალის მუჰაფაზა, იგივე დიიალის პროვინცია — ერთ-ერთი ერაყის 18 მუჰაფაზიდან. მდებარეობს ქვეყნის ჩრდილო-აღმოსავლეთ ნაწილში. ფართობის დიდი ნაწილი მდინარე დიიალის ხეობაში მდებარეობს. მთლიანობაში ის განფენილია 17 685 კმ²-ზე და 2011 წლის მონაცემებით მისი მოსახლეობა 1 443 200 ადამიანს შეადგენს. მუჰაფაზის ადმინისტრაციული ცენტრია ბაქუბაჰი.

1989 წელს აქ აშენდა დიიალის მედია ცენტრი, რომელიც ერთ-ერთი მნიშვნელოვანია მთელ ერაყში.

2008 წელს აშშ-ს გავლენის გაძლიერებით მუჰაფაზაში მნიშვნელოვნად შემცირდა ალ-ქაიდას გავლენა.

2011 წელს დიიალის მუჰაფაზას ნახევრად ავტონომიური ნაწილის სტატუსი მიენიჭა.
დაჰუკის მუჰაფაზა

დაჰუკის მუჰაფაზა იგივე დაჰუკის პროვინცია — ერაყის ერთ-ერთი მუჰაფაზა ქვეყანა მდებარე 18-დან. მდებარეობს ქურთისტანში და შესაბამისად, ამ მუჰაფაზაში ძირითადად ქურთები სახლობენ. ადმინისტრაციული ცენტრი ქალაქი დაჰუკი. მოიცავს 7 რაიონს.

დაჰუკის მუჰაფაზა სირიისა და თურქეთის საზღვართან მდებარეობს. მას თურქეთი ჩრდილო-დასავლეთით ესაზღვრება, ხოლო სირია — დასავლეთით.

2011 წლის აღწერის მონაცემებით, დაჰუკის მუჰაფაზის მოსახლეობამ 1 356 415 ადამიანი შეადგინა. აქედან მილიონზე მეტი ადამიანი პროვინციის ადმინისტრაციულ ცენტრ ქალაქ დაჰუკში ცხოვრობს. მუჰაფაზის ფართობი 6 553 კმ²-ია. დაჰუკის მუჰაფაზის გუბერნატორი არის ფარჰად ამეენ ათრუში.
სიგეტვარი

სიგეტვარი (, , , ) — ქალაქი უნგრეთში. მდებარეობს ქვეყნის სამხრეთ-დასავლეთ ნაწილში, ბარანიის მედიეში. სიგეტვარი მოსახლეობით მე-4 ქალაქია ბარანიის მედიეში. 2009 წლის აღწერის მონაცემებით, ქალაქის მოსახლეობამ 10 900 შეადგინა. ქალაქის ფართობი 39.51 კმ²-ია.

სიგეტვარი 173 წლის განმავლობაში იმყოფებოდა ოსმალეთის იმპერიაში. მისი დაპყრობა ოსმალებმა 1566 წლის ალყით მოახერხეს. აღსანიშნავია, რომ სიგეტვარის ალყის დროს გარდაიცვალა ოსმალეთის იმპერიის უძლიერესი სულთანი სულეიმან . სიგეტვარს მნიშვნელოვანი ადგილი ეკავა ოსმალეთის უნგრეთში. იგი 1566-1601 წლებში იყო ბუდის პროვინციის მთავარი სანჯაყი. 1699 წელს, კარლოვიცის ზავის შედეგად ოსმალეთმა უნგრეთი დაკარგა.

დაძმობილებული ქალაქები
სიგეტვარის დაძმობილებული ქალაქების სია:
იმატრა, ფინეთი
ეპინგენი, გერმანია
სლატინა, ხორვატია
ტრაპიზონი, თურქეთი
დევა, რუმინეთი
შეწებებული ხის ძელი

შეწებებული ხის ძელი — ხის სამშენებლო მასალა. ტერმინი გამოიყენება მცირე დეტალების შეწებების გზით წარმოებული სამშენებლო, სადურგლო მონოლითური მასალებისა და კონსტრუქციის დეტალების აღსანიშნავად, წარმოადგენს შეწებებული ხის მასალის ერთ-ერთ ნაირსახეობას.

შეწებებული ძელის წარმოება ხდება ცალკეული ფიცრების ერთ კონსტრუქციაში შეწებების გზით. ძირითადად იწარმოება წიწვოვანი ხის მასალებიასაგან — ნაძვი, ფიჭვი, შედარებით იშვიათად — ციმბირული კედარისებრი ფიჭვისა ან ლარიქსისაგან.

აშშ-ში, კანადასა და იაპონიაში ასევე ხშირად გამოიყენება ცრუცუგა. შეწებებული ხის მასალის ძირითად უპირატესობას მასიური დაუმუშავებელი ხის მასალასთან შედარებით წარმოადგენს შესაძლებლობა მივიღოთ პროგნოზირებულად მაღალი ხარისხის მასალა როგორც ვიზუალური ასევე სიმტკიცის მაჩვენებლებით, რაც მიიღწევა წარმოების ეტაპზე მასალის გადარჩევისა და დეფექტების ამოჭრის გზით. უმაღლესი გამძლეობის მაჩვენებლებით გამოირჩევა კონსტრუქციები, რომელიც წარმოებულია ჩრდილოეთში მოპოვებული ხის მასალისაგან.

შეწებებული ხის ძელი მთელს მსოფლიოში ფართოდ გამოიყენება ხის სახლების მშენებლობაში. ტექნოლოგია მიჩნეულია ერთ-ერთ ყველაზე პერსპექტიულ მიმართულებად ხის გადამამუშავებელ სფეროში პროდუქციის მაღალი ხარისხისა და გამოყენების ფართო არეალის ხარჯზე.

ხის შეწებებული მზიდი კონსტრუქციები ფართოდ გამოიყენება რთული სახურავების მონტაჟისას, საციგურაო მოედნების გადასახურად, სავაჭრო ცენტრების, ხიდების, ავტოსადგურების მშენებლობისას და ა.შ. კედლის პროფილირებული შეწებებული ხის ძელი გამოიყენება თანამედროვე ხის სახლების, აბანოების, სასტუმროების, ეკლესიებისა და სხვა მრავალი დანიშნულების რთული ნაგებობების მშენებლობისას.

საქართველოში პირველად 2015 წლის გაზაფხულზე დაიწყო შეწებებული ხის ძელებით ორი სახლის მშენებლობა ბაკურიანში.
მკვლელობა (1956 წლის ფილმი)

მკვლელობა — სტენლი კუბრიკის 1956 წლის ფილმი. ფილმში ერთ-ერთ მეორეხარისხოვან როლს ქართველი მოკრივე კოლა ქვარიანი ასრულებს.

სიუჟეტი
ვეტერანი დამნაშავე ჯონი კლეი გეგმავს უკანასკნელ ძარცვას, რის შემდეგაც აპირებს ნორმალურ ცხოვრებას მოეკიდოს და ცოლად ფეი მოიყვანოს. ის საკუთარ გეგმებს ფეის აცნობს. ის დოღის სალაროს გაძარცვას აპირებს. ჯონის თანამზრახველებიდან ერთ-ერთი, ჯორჯი, საიდუმლოს გაანდობს საკუთარ ცოლს, რათა ამ უკანასკნელს ასიამოვნოს. როდესაც ჯონის და მისი თანამზრახველები დეტალურად გაწერილი გეგმას განიხილავენ, ხმაურს გაიგებენ და აღმოაჩენენ, რომ მათ ჯორჯის ცოლი ფარულად უსმენდა. ისინი ჯორჯის ერთგულებაში ეჭვს შეიტანენ. ჯონი შერის გაფრთხილებას მისცემს. დოღის დროს ჯონის მიერ დაქირავებული მორისი არეულობას შექმნის, რათა დაცვის ყურადღება მიიპყროს. ასეთივე მიზნით დაქირავებული სნაიპერი ნიკი ესვრის დაწინაურებულ ცხენს, მაგრამ გაქცევის მცდელობისას მას დაცვა მოკლავს. ჯონი ამ დროს სალაროს დააყაჩაღებს. ჯონის თანამზრახველები ბინაში ელოდებიან, როდესაც მათ თავს ვალი და მისი მეგობარი დაესხმიან. ატყდება სროლა და ყველა კვდება, გარდა ჯორჯისა, რომელიც მძიმედ დაჭრილია. ჯორჯი სახლში მიდის და კლავს ცოლს, რომელმაც, როგორც აღმოჩნდება, გააგებინა ვალს ძარცვის შესახებ. ჯონი და ფეი კი გატაცებული ფულით თვითმფრინავში სხდებიან. ჩასხდომამდე, ბარგის გადატანისას, მათი ჩემოდანი სატვირთო მანქანიდან გადმოვარდება და ფულს ქარი წაიღებს.

როლებში
სტერლინგ ჰეიდენი — ჯონი კლეი
ელიშა კუკი — ჯორჯი
მერი უინძორი — შერი
კოლინ გრეი — ფეი
კოლა ქვარიანი — მორისი
თიმოთი კერი — ნიკი
ვინს ედვარდსი — ვალი
გუჯარები

გუჯარები ან გურჯარები — პასტორალური სოფლის მეურნეობაში დასაქმებული ეთნიკური ჯგუფი, რომელიც ძირითადად ცხოვრობს ინდოეთსა და პაკისტანში, ასევე მცირე რაოდენობით ჩრდილო-აღმოსავლეთ ავღანეთში. გუჯარებს აქვთ საკუთარი ენა გუჯარი. რელიგიური თვალსაზრისით ისინი იყოფიან ინდუსებად, მუსლიმებად და სიქებად. ინდოეთის ზოგიერთ შტატში ისინი შეყვანილი ყავთ სხვა ჩამორჩენილ კლასში (კასტობრივ დაყოფაში ეკონომიკურად ჩამორჩენილი და გაუნათლებელი კასტების ერთიანი კლასი). ინდუსი გუჯარები ასიმილირებული არიან რამდენიმე ვარნაში (ინდუისტური კასტა).
ვასიტის მუჰაფაზა

ვასიტის მუჰაფაზა, იგივე ვასიტის პროვინცია — ერთ-ერთი ერაყის 18 მუჰაფაზიდან. მდებარეობს ქვეყნის აღმოსავლეთ ნაწილში. მისი სახელი მომდინარეობს არაბული სიტყვიდან, რაც ნიშნავს „შუას“. იქიდან გამომდინარე, რომ მუჰაფაზა მდებარეობს ტიგროსის გასწვრივ ბაღდადსა და ბასრას შუა.

1976 წლამდე ცნობილი იყო როგორც კუტის მუჰაფაზა.

დღეს მისი ფართობია 17 153 კმ² და 2013 წლის მონაცემებით აქ 1 450 000 ადამიანი ცხოვრობს.
დი-ქარის მუჰაფაზა

დი-ქარის მუჰაფაზა იგივე დი-ქარის პროვინცია — ერაყის ერთ-ერთი მუჰაფაზა. მდებარეობს მის სამხრეთ-აღმოსავლეთ ნაწილში. მუჰაფაზის ადმინისტრაციული ცენტრი არის ქალაქი ნასირია. მისი ფართობი 12 900 კმ²-ია. 2013 წლის აღწერის მონაცემებით, დი-ქარის პროვინციის მოსახლეობამ 2 000 000 შეადგინა, საიდანაც 860 000 მის ადმინისტრაციულ ცენტ ქალაქ ნასირიაში ცხოვრობს. დი-ქარის გუბერნატორი არის იაჰია მუჰამედ ბაქირ ალ-ნასერი. მუჰაფაზის მოსახლეობის უდიდესი ნაწილი არის მუსლიმი.

დი-ქარის მუჰაფაზა მოიცავს შვიდ რაიონს. მას ესაზღვრება საკუთარი ქვეყნის ხუთი მუჰაფაზა: ვასიტი, მაისანი, კადისია, მუთანა და ბასრა.
ოიკოფობია

ოიკოფობია — ტერმინი ფსიქიატრიაში, რომელიც აღნიშნავს ყველაფერი მშობლიურის მიმართ ანტიპათიურ განწყობას. ის ასევე შეიძლება გამოყენებული იქნეს საკუთარი სახლის მიმართ არანორმალური შიშის (ფობიის) განმარტებისთვის. სიტყვა ნაწარმებია ბერძნული სიტყვიდან ოიკოსი, რაც ნიშნავს კომლს, სახლს ან ოჯახს და ფობიისგან რაც შიშს აღნიშნავს.

1808 წელს, ეს სიტყვა პოეტმა და ესეისტმა რობერტ საუტმა გამოიყენა სახლის მიტოვების და სამოგზაუროს წასვლის სურვილის აღწერისთვის. რობერტის მიერ ამ სიტყვის მოგზაურობით გატაცების მნიშვნელობით გამოყენება საუკუნის სხვა მწერლებმაც აიტაცეს.

2004 წლის წიგნში, ბრიტანელმა კონსერვატორმა ფილოსოფოსმა როჯერ სკრუტონმა ამ სიტყვას შემდეგი მნიშვნელობა მოარგო: "მშობლიური მემკვიდრეობის უარყოფა" ის განმარტავდა, რომ ეს არის: "ეტაპი რომელსაც ახალგაზრდა ბონება ბუნებრივად გადის", მაგრამ ეს არის იმპულსი ზოგიერთი პოლიტიკური (ძირითადად მემარცხენე) იდეოლოგიისთვის, რომლებიც გამოირჩევიან ქსენოფილიით (უცხო კულტურისთვის უპირატესობის მინიჭება).
ქირქუქის მუჰაფაზა

ქირქუქის მუჰაფაზა, იგივე ქირქუქის პროვინცია — ერთ-ერთი ერაყის 18 მუჰაფაზიდან. მდებარეობს ქვეყნის ჩრდილოეთ ნაწილში. მოქცეულია ერაყის ქურთისტანის გავლენის ქვეშ. მუჰაფაზა განფენილია 9 679 კმ²-ზე და 2011 წლის მონაცემებით აქ 1 395 614 ადამიანი ცხოვრობს. მისი ადმინისტრაციული ცენტრია ქირქუქი. მუჰაფაზა 4 რაიონად იყოფა.

ქირქუქის რაიონები
ქადისიის მუჰაფაზა

ქადისიის მუჰაფაზა იგივე ქადისიის (ალ-ქადისიის) პროვინცია — ერთ-ერთი მუჰაფაზა ერაყში. მდებარეობს ქვეყნის სამხრეთ-აღმოსავლეთ ნაწილში. ადმინისტრაციული ცენტრი ქალაქი ალ-დივანია. 1976 წლამდე ერქვა ალ-დივანიის მუჰაფაზა. მუჰაფაზის ფართობი 8 153 კმ²-ია. 2013 წლის აღწერის მონაცემებით, ქადისიის პროვინციაში 1 320 000 ადამიანი ცხოვრობდა. მუჰაფაზის ადმინისტრაციული ცენტრის მოსახლეობა კი 2012 წელს 650 927 ადამიანს შეადგენდა. 2007 წლის 11 აგვისტოდან მუჰაფაზის გუბერნატორი არის ჰალილ ჯალილ ჰამზა. მოსახლეობის უდიდესი ნაწილი არის მუსლიმი.

ქადისიის მუჰაფაზა არ მდებარეობს რომელიმე ქვეყნის საზღვართან. მას ესაზღვრება ნაჯაფის, ბაბილის, ვასიტის, დი-ქარისა და მუთანის მუჰაფაზები.
კორეის რესპუბლიკის დროებითი მმართველობა

კორეის რესპუბლიკის დროებითი მმართველობა — ნაწილობრივ აღიარებული გადასახლებაში მყოფი მთავრობა, რომელიც იმყოფებოდა შანხაიში, ჩინეთში მოგვიანებით კი — ჩუნცინში, იაპონური კოლონიზაციის პერიოდში.

ისტორია
მთავრობა ჩამოყალიბდა 13 აპრილს 1919 წელს, 1 მარტის მოძრაობის შემდგომ, მაშინ, როდესაც კორეის ნახევარკუნძულზე იაპონიის კოლონიალური მმართველობა დაიწყო.

მთავრობამ ვერ მიიღო აღიარება მსოფლიოს ძლიერი სახელმწიფოებისგან, გარდა აღიარების ზომიერი ფორმისა ჩინეთის ნაციონალისტური მთავრობისა და სხვა რამდენიმე მთავრობის მიერ, რომლებიც თავადაც გადასახლებაში იმყოფებოდნენ.

მთავრობა ეწინააღმდეგებოდა კოლონიალურ მმართველობას კორეაში რომელიც 1910-1945 წლებში გრძელდებოდა. მათ შეიარაღებული წინააღმდეგობა გაუწიეს იაპონიის საიმპერატორო არმიას 1920-იან და 1930-იან წლებში და 1932 წლის აპრილში იერიში მიიტანეს იაპონიის სამხედრო ხელმძღვანელობაზე შანხაიში.

ამ ბრძოლამ კულმინაციას მიაღწია 1940 წელს, როდესაც შეიქმნა კორეის განმათავისუფლებელი არმია, რომელშიც არა მარტო კორეელები შედიოდნენ. მთავრობამ გამოუცხადა ომი აშისტური ქვეყნების ალიანსს იაპონიას და გერმანიას 1941 წლის 9 დეკემბერს და განმათავისუფლებელი არმია გაგზავნა ანტიფაშისტური ალიანსის გვერდით ჩინეთსა და სამხრეთ აღმოსავლეთ აზიაში.

მეორე მსოფლიო ომის დროს კორეის განმათავისუფლებელი არმია ახორციელებდა იერეიშებს იაპონიის საიმპერატორო ჯარების წინააღმდეგ კორეაში ამერიკელების დახმარებით, მაგრამ იაპონიის კაპიტულაციამ 1945 წლის 2 სექტემბერს თავი აარიდა სიკვდილის დასჯის გეგმას.
შიმეილი

} , - იგი (ქალი) მამაკაცია) — ადამიანი, რომელსაც გააჩნია ქალის გარეგნობა (ხშირად მეორადი სასქესო ნიშნები) და საზოგადოებაში ასრულებს ქალის სოციალურ როლს (მესამეხარისხოვანი სასქესო ნიშნები), და ამავე დროს აქვს მამაკაცის სასქესო ორგანოები (პირველადი სასქესო ნიშნები), ძირითად შემთხვევებში პენისისა და ერექციის ყველა სრული ფუნქციით. შიმეილი ტრანსგენდერი ადამიანების თემს განეკუთვნება.

ტრანსგენდერი ადამიანების დიდი ნაწილი ტერმინს შეურაცხმყოფელად აღიქვამს, აცხადებს რა, რომ ტერმინი დასცინის ან ნაკლებ პატივისცემას გამოხატავს გენდერული იდენტობის და ტრანსგენდერი ადამიანების გენდერული თვითგამოხატვის მიმართ.

ტერმინი მე-19 საუკუნის შუა პერიოდიდან გამოიყენება, მაშინ ის იუმორისტულ კოლოკვიალიზმს წარმოადგენდა ქალთან, განსაკუთრებით კი აგრესიულ ქალთან მიმართებაში.

ზოგიერთი ბიოლოგი სიტყვა "შიმეილს" იმისათვის გამოიყენებდა, რომ აღეწერა მამრი ცხოველები, რომლებიც მდედრებისთვის დამახასიათებელ ნიშან-თვისებებს ავლენდნენ. ტერმინს ზოგიერთი ფსიქოლოგიც იყენებს, როდესაც მიმართავს ტრანსექსუალ ხალხს, რომლებიც თავს გამოხატავენ ქალად პლასტიკური ოპერაციის ჩარევის გარეშე.
ქროს-დრესინგი

} - ჯვარედინი, გადაჯვარედინებული. - ტანსაცმელი, ჩაცმულობა) — დროგამოშვებით ისეთი ტანსაცმლის ტარება, რომელიც ტრადიციულად სხვა სქესის ადამიანებთან ასოცირდება. ქროს-დრესერები ხშირ შემთხვევაში საკუთარ ბიოლოგიურ სქესთან კომფორტულად არიან და მისი შეცვლა არ სურთ. ტერმინი ”ქროს-დრესერი” არ უნდა იყოს გამოყენებული იმ ადამიანების მიმართ, ვინც ტრანზიციის პროცესშია, ტრანზიცია განიცადა ან/და ყოველდღიურად ცხოვრობს, როგორც სასურველი სქესი, ან ამას მომავალში აპირებს. ქროს-დრესინგი გენდერული თვითგამოხატვის ფორმაა და არ არის აუცილებელი იყოს კავშირში ეროტიკულ აქტივობასთან. ქროს-დრესინგი არ არის სექსუალური ორიენტაციის მიმანიშნებელი.